b'\n_START_ARTICLE_\nIgre lakote: Kruto ma\xc5\xa1\xc4\x8devanje\n_START_SECTION_\nZgodba\n_START_PARAGRAPH_\nPo zmagi na 74. igrah lakote sta se Katniss Everdeen in Peeta Mellark vrnila domov, kjer je Katniss za\xc4\x8dela trpeti za PTSM. Predsednik Snow je obiskal Katniss na domu. Z njo je naredil sporazum, da si ne bosta lagala in ji pojasnil, da so njeni dejanja v Igrah navdihnila upore po okro\xc5\xbejih. Naro\xc4\x8di ji tudi, naj prihajajo\xc4\x8do zmagovalno turnejo uporabi v namen, da prepri\xc4\x8da vsakogar, da so bila njena dejanja iz prave ljubezni do Peete in ne iz upora proti Kapitolu._NEWLINE_Ko se za\xc4\x8dne turneja, jo Haymitch Abernathy, mentor nje in Peete Mellarka opozori, da se mora "predstava" razmerja med njo in Peeto nadaljevati do konca njunega \xc5\xbeivljenja. Katniss predlaga javno zaroko, ki je objavi in \xc4\x8destita Snow v svojem dvorcu v Kapitolu._NEWLINE_Po vrnitvi domov Katniss opozori svojega prijatelja Gala Hawthorna o gro\xc5\xbenji Snowa, da bo ubil obe njuni dru\xc5\xbeini. Redarji ostro ukrepajo proti 12. okro\xc5\xbeju in Gale je javno bi\xc4\x8dan po napadu na glavnega redarja Romulusa Threada. Snow napove, da bodo v prihajajo\xc4\x8dih 75. Igrah lakote ob tretjem \xc4\x8detrtstoletju zatrtja tributi izbrani izmed prej\xc5\xa1njih zmagovalcev. Katniss takoj \xc5\xbeeli, da Peeta ostane \xc5\xbeiv in zato nova\xc4\x8di Haymitcha za pomo\xc4\x8d, Na \xc5\xberebanju potegne Effie Trinket Katnissovo in Haymitchovo ime, vendar se Peeta prostovoljno javi in zavzame Haymitchovo mesto._NEWLINE_Med pripravljanjem na Igre Haymitch razkrije, da so vsi tributi jezni, da so se vrnili v Igre in svetuje nejevoljni Katniss, naj si naredi zaveznike. Na intervjuju pred Igrami se Katniss pojavi v svoji poro\xc4\x8dni obleki, kot ji je to naro\xc4\x8dil predsednik Snow, vendar jo njen stilist Cinna preoblikuje v upodobitev opona\xc5\xa1oje, ki je simbol upora. Medtem pa Peeta v intervjuju oznani, da s Katniss pri\xc4\x8dakujeta otroka, kar povzro\xc4\x8di ogor\xc4\x8denje in ob\xc4\x8dinstvo prebivalcev Kapitola za\xc4\x8dne kri\xc4\x8dati, naj prekinijo Igre, vendar neuspe\xc5\xa1no. Tik preden Katniss vstopi v areno, Cinno hudo pretepejo redarji kot kazen za obleko in ga odvle\xc4\x8dejo stran, medtem ko Katniss gleda nemo\xc4\x8dno._NEWLINE_V Igrah postane Katniss zaveznica s Finnickom Odairom in starej\xc5\xa1o Mags iz 4. okro\xc5\xbeja. Zunanje magnetno polje arene strese Peeto, da mu preneha biti srce, dokler ga ne o\xc5\xbeivi Finnick. Skupina be\xc5\xbei pred strupeno meglo in Mags se \xc5\xbertvuje, da bi prepre\xc4\x8dila njihovo upo\xc4\x8dasnjevanje. Ko jih napadejo opice, je Peeta nepri\xc4\x8dakovano re\xc5\xa1ila tributka iz 6. okro\xc5\xbeja. Potem zbe\xc5\xbeijo na pla\xc5\xbeo, kjer se skupina sre\xc4\x8da z Wiress in Beetee iz 3. okro\xc5\xbeja ter Johanno Mason iz 7. okro\xc5\xbeja. Wiress odkrije, da je arena oblikovana kot ura z rednimi nevarnostmi vsako uro, vendar je kmalu ubita v bitki, medtem ko Katniss in Johanna ubijeta Cashmerja in Gloss, brata in sestro iz 1. okro\xc5\xbeja._NEWLINE_Beetee predlaga, da uporabijo enega od nevarnosti, drevo, v katero udari strela na vsake 12 ur in zvitek \xc5\xbeice, da bi ubili ostale tribute. Skupina se lo\xc4\x8di, da bi pripravili past, vendar ko je sama, Johanna nenadoma udari Katniss po glavi, jo omami in ji neopazno odre\xc5\xbee sledilnik iz lakti. Ko se Katniss vrne k drevesu, tam najde nezavestnega Beeteeja. Ko ni mogla najti Peeto, je Katniss skoraj napadla Finnicka, vendar jo je on opomnil "kdo je pravi sovra\xc5\xbenik", kot ji je Haymitch svetoval pred Igrami. Katniss prive\xc5\xbee ostanek \xc5\xbeice na svojo pu\xc5\xa1\xc4\x8dico in ko udari strela, jo izstreli v magnetno polje, kar povzro\xc4\x8di izpad elektri\xc4\x8dne energije, ki povzro\xc4\x8di padec kupole magnetnega polja in tudi nadzor Kapitola._NEWLINE_Katniss se prebudi v letalu, kjer najde Haymitcha, Beeteeja, Finnicka in Plutarcha Heavensbeeja, vodjo Iger, ki je, kot se razkrije, uprnik proti Snowu. Pove ji, da so zavezani na 13. okro\xc5\xbeje, sede\xc5\xbe novega upora in da se je polovica tributov zavedala na\xc4\x8drta za pobeg s Katniss, kot simbol vse ve\xc4\x8djega upora. Niso bili zmo\xc5\xbeni re\xc5\xa1iti Peete in Johanne, ki ju je vzela Kapitol. Pretresena Katniss je bila omamljena po napadu na Haymitcha. Kasneje se zbudi in najde Gala na svoji strani, ki jo prepri\xc4\x8da, da je njena dru\xc5\xbeina varna, vendar je tudi pove, da je Kapitol uni\xc4\x8dil 12. okro\xc5\xbeje.\n_START_SECTION_\nPre-produkcija\n_START_PARAGRAPH_\nLionsgate je napovadal, da bo filmska priredba krutega ma\xc5\xa1\xc4\x8devanja iz\xc5\xa1la kot Igre lakote: Kruto ma\xc5\xa1\xc4\x8devanje 22. novembra 2013 kot nadaljevanje Igre lakote: Arena Smrti. Simon Beaufoy, ki so ga najeli, da napi\xc5\xa1e scenarij, je napisal dva osnutka preden se je Gary Ross odlo\xc4\x8dil, da ne bo re\xc5\xbeiral filma. \xc4\x8casovni okvir snemanja filma je bil usklajen med Lionsgatom in 20th Century Fox, da bi imela Jennifer Lawrence dovolj \xc4\x8dasa posneti januarja 2013 Mo\xc5\xbeje X: Dnevi prihodnje preteklosti, nadaljevanje Foxovega filma Mo\xc5\xbeje X: Prvi razred._NEWLINE_10. aprila 2012 je bilo objavljeno, da se Gary Ross, re\xc5\xbeiser Igre lakote: Arena smrti, ne bo vrnil zaradi "tesnega" in "opremljenega" urnika. Za novega re\xc5\xbeiserja filma se je izbiralo med Bennettom Millerjem, Joejem Cornishpm, Francisom Lawrencom in Juanom Antoniom Bayono. 19. aprila 2012 je bilo objavljeno, da je Francis Lawrence dobil ponudbo za re\xc5\xbeiserja filma. Po virih naj bi film moral biti posnet do decembra 2012, da bi se to prilagajalo urniku Jennifer Lawrence. Ko je Mo\xc5\xbeje X: Dnevi prihodnje preteklosti izgubila svojega prvotnega re\xc5\xbeiserja, je bilo snemanje filma odlo\xc5\xbeeno do aprila 2013, Jennifer Lawrence ni bilo ve\xc4\x8d potrebno snemati januarje 2013 in \xc4\x8dasovno obdobje snemanja za Igre lakote: Kruto ma\xc5\xa1\xc4\x8devanje je bilo podalj\xc5\xa1ano do marca (vklju\xc4\x8dno s \xc5\xa1tevilnimi odmori in zaradi praznikov in sezone nagrad). 3. maja 2012 je Lionsgate uradno objavil, da je novi re\xc5\xbeiser filma Francis Lawrence. Dva dneva kasneje je bilo poro\xc4\x8dano, da naj bi Michael Arndt (Svet igra\xc4\x8d 3, Na\xc5\xa1a mala mis) ponovno napisal scenarij za Kruto ma\xc5\xa1\xc4\x8devanje. 24. maja 2012 je bil film preimenovan v Igre lakote: Kruto ma\xc5\xa1\xc4\x8devanje in Arndt je bil potrjen kot novi pisec scenarija.\n_START_SECTION_\nIzbiranje igralske zasedbe\n_START_PARAGRAPH_\nJulija 2012 je bilo napovedano, da bo Jena Malone upodobila Johanno Mason, Amanda Plummer Wiress in Philip Seymour Hoffman Plutarcha Heavensbeeja. Po tem je bilo avgusta 2012 napovedano, da bo Lynn Cohen upodobila Mags. 9. avgusta 2012 je Alan Ritchson dobil vlogo Glossa, 22. novembra pa je Sam Claflin dobil vlogo Finnicka Odaira in 7. septembra je Jeffrey Wright dobil vlogo Beeteeja.\n_START_SECTION_\nSnemanje\n_START_PARAGRAPH_\nLawrence, Hutcherson in Hemsworth so si za film ponovno pobarvali lase. Lawrence je \xc5\xa1la na usposabljanje v lokostrelstvu, da bi ponovno dobila formo za vlogo. medtem ko so se stranski igralci obvezali za usposabljanje v okviru priprav za prizore v areni._NEWLINE_Produkcija se je uradno za\xc4\x8dela 10. septembra 2012 in kon\xc4\x8dalo za nekatere igralce 21. decembra 2012. Za nekatere glavne igralce se je snemanje nadaljevalo po bo\xc5\xbei\xc4\x8dnih po\xc4\x8ditnicah za dva tedna sredi januarja in je bilo odlo\xc5\xbeeno v \xc4\x8dasu sezone nagrad. Snemanje se je nadaljevalo in kon\xc4\x8dalo marca 2013. Na za\xc4\x8detku za\xc4\x8detku se je film snemal okoli metropolitanske Atlante in potem na Havajih, da bi posneli arenske prizore. Igralci ostali sodelujo\xc4\x8di pri filmu so imeli natrpan urnik ter so delali \xc5\xa1est dni po 14 ur. Josh Hutcherson je v intervjuju z MTV-jem potrdil, da se za scene v filmu uporabljajo kamere IMAX s trditvijo, "Mislim da oni snemajo vse stvari v areni z IMAX". 31. januarja in 1. februarja sta Jennifer Lawrence in Liam Hemsworth v Ringwoodu v New Jerseyu snemala scene s snegom v 12. okro\xc5\xbeju. Jennifer Lawrence je potrdila, da bo 25. februarja, na dan po podelitvi oskarjev, letela skupaj s Calfilnom in Hutchersonom na Havaje na snemanje zadnjih devetih dni snemanja._NEWLINE_Konec marca se je snemanje odvijalo v Universal Studios, kjer je bilo ohranjeno zelo skrivnostno. Pri\xc4\x8de so pri\xc4\x8dale o stolpih in ograjah na prizori\xc5\xa1\xc4\x8dih. Verjelo se je, da ni nobeden od glavne igralske zasedba bil na prizori\xc5\xa1\xc4\x8du. Ponovno snemanje je bilo na\xc4\x8drtovano za 13. april v Atlanti. Bazni tabor je ustanovil v izvr\xc5\xa1nem parku na North Druid Hills Road in snemanje se je odvilo tudi v Goat Farm Arts Center.\n_START_SECTION_\nKostumi\n_START_PARAGRAPH_\nSarah Burton, modna oblikovalka britanske modne hi\xc5\xa1e Alexander McQueen, je dala kose kolekcije McQueen kostumografinji Trish Summerville. Summerville je sodelovala z indonezijskim oblikovalcem Texom Saveriom, ko je oblikovala Katnissino poro\xc4\x8dno obleko za intervju ob tretjini \xc4\x8detrtstoletja zatrtja.'